Klokken 2345 opplyste politiet at Bybanen står i begge retninger.

Årsaken var en bil som sto på skinnegangen ved Skjold.

– En bil ble stående fast på sporet ved overgangen, forklarer operasjonsleder Bjarte Rebnord.

Hvordan det hele har gått seg til er noe uklart.

– Men vi hadde i forkant fått klager om voldsom kjøring og såkalt råning i området. Vi har grunn til å tro at dette har en sammenheng, sier Rebnord.

Ifølge operasjonsleder skal bilen ha vært så lav at den ble stående fast på skinnene.

– Dermed måtte Bybanen stoppes inntil bilen ble hentet av bilberger, sier Rebnord.

Politiet har opprettet en sak på hendelsen og bilføreren er anmeldt.

– Han har fått beslaglagt førerkortet, sier operasjonslederen.

Klokken 0025 var bilen fjernet og Byabenesporet igjen åpnet for trafikk.